কফি আনানের প্রতিষ্ঠিত ‘কফি আনান ফাউন্ডেশন’ এর এক বিবৃতিতে বলা হয়, ‘তিনি ছিলেন একজন বিশ্বনেতা, যিনি সারা জীবন আরো শান্তিময় একটি বিশ্বের জন্য লড়াই করে গেছেন। স্বচ্ছ ও অধিকতর শান্তিপূর্ণ পৃথিবী গড়তে সারা জীবন লড়াই করে গেছেন তিনি। জাতিসঙ্ঘের নেতৃত্বকালীন ও কর্মজীবনে তিনি ছিলেন শান্তি, টেকসই উন্নয়ন, মানবাধিকার ও আইনের শাসনের চ্যাম্পিয়ন। যেখানেই সমস্যার খোঁজ পেতেন সেখানেই পৌঁছে যেতেন তিনি। গভীর সমবেদনায় জয় করেছেন হাজারো মানুষের মন। অকৃত্রিম ভালোবাসা নিয়ে কাজ করে গেছেন অন্যের জন্য।